Author: agenda0
Company: agenda

(Návrh)

Komuniké

	Vláda Slovenskej republiky na svojom zasadaní dňa .............. 2001 prerokovala a schválila vládny návrh zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a menia a dopĺňajú niektoré ďalšie zákony. 
	
Návrh zákona zohľadňuje nedávnu novelizáciu Ústavy Slovenskej republiky v súvislosti s ustanoveniami o výkone územnej samosprávy a prenesenom výkone štátnej správy, novo upravuje výkon priamej demokracie v obecnom zriadení, novelizuje vzťah obecného zastupiteľstva a starostu obce, upravuje medziobecnú spoluprácu, rieši nečinnosť obce pri výkone samosprávy i prenesenej štátnej správy a niektoré ďalšie otázky významné z hľadiska činnosti obcí a miest. 

Vláda zároveň schválila zoznam pôsobností, ktoré prejdú z orgánov miestnej štátnej správy na obce. Podľa schváleného zoznamu ministerstvá vypracujú návrhy na zmeny jednotlivých zákonov v ich pôsobnosti.